Bagdononys (Lazdijai)
Bagdononys (arba Bagdanonys) – kaimas Lazdijų rajono savivaldybėje, 8 km į vakarus nuo Seirijų, Senkučio (Bagdononių ežero) rytiniame krante. Seniūnaitijos centras. Kaimas nutįsęs iš šiaurės į pietus per 2,5 km dviem juostomis: viena eina prie kelio  2533  Avižieniai–Straigiai , kita prie lygiagretaus vietinio kelio. Šiaurėje siekia plentą  132  Alytus–Seirijai–Lazdijai . Yra kapinės, Lietuvos partizanų kovos ir žūties vieta (Juozo Grėbliūno sodybos bunkeryje 1951 m. žuvo Dainavos apygardos Šarūno rinktinės 5 partizanai).